Diari Oficial de la Generalitat Valenciana


Sumari del DOGV 6881, del 15-10-2012 (2012/9318)

Licitació del concurs per a la selecció de l'empresari constructor per a l'execució de les obres d'urbanització del programa d'actuació integrada de la unitat d'execució en sòl urbà UE C-2.3 del Pla General d'Ordenació Urbana de Borriana.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6881

Data del DOGV
:   15-10-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/9318


Data del document
:   25-09-2012

Organisme emissor
:   Exclusivas Esteller, SL

Tipus de document
:   Anunci

Correcció d'errades

 Descriptors 

:   * contracte administratiu

Licitació del concurs per a la selecció de l'empresari constructor per a l'execució de les obres d'urbanització del programa d'actuació integrada de la unitat d'execució en sòl urbà UE C-2.3 del Pla General d'Ordenació Urbana de Borriana. [2012/9318]  
La mercantil Exclusivas Esteller, SL, amb domicili social en Camí Fondo, 4, CP 12007 Borriana (Castelló), i CIF número C41973837, posseïx la condició d'agent urbanitzador del programa d'actuació integrada de la unitat d'execució en sòl urbà UE C-2.3 en virtut de l'acord adoptat pel Ple de l'Ajuntament de Borriana, en la sessió del dia 6 de febrer de 2012 (DOCV núm. 6800, de 20 de juny de 2012).  
  
Mitjançant el Decret de l'Alcaldia de 30 de juliol de 2012, l'Ajuntament de Borriana va ratificar el plec de clàusules particulars i prescriptives tècniques presentat, per les quals s'ha de regir el concurs per a la selecció de l'empresari constructor.  
D'acord amb l'article 359 del Decret 67/2006, de 12 de maig, del Consell Valencià, pel qual s'aprova el Reglament d'Ordenació i Gestió Territorial i Urbanística, es remetrà l'anunci de concurs per a la seua publicació al Diari Oficial de la Unió Europea i després al Diari Oficial de la Comunitat Valenciana.  
Els interessats a participar en el concurs de selecció de l'empresari constructor hauran de reunir els requisits de la solvència tècnica, econòmica i professional, així com la classificació necessària que es fixen en el plec de clàusules particulars i prescripcions tècniques, i no estar incurs en alguna de les causes de prohibició per a contractar que s'establixen en este i en la vigent Llei de Contractes de les Administracions Públiques i la legislació urbanística valenciana.  
Qualsevol interessat podrà presentar les seues proposicions en plica segellada dins del termini de dos mesos a comptar de la publicació d'este anunci en el Diari Oficial de la Unió Europea, que es va produir el dia 25 de setembre de 2012, en la notaria d'Ana Isabel Valdivieso Gago, sítia en el carrer Frares, 3, de Borriana, de dilluns a divendres, de 09.00 a 14.00 hores, on quedaran depositades fins a l'obertura.  
Una còpia diligenciada del plec de clàusules particulars i prescripcions tècniques, així com de l'alternativa tècnica i de la proposició juridicoeconòmica del programa es troba a disposició dels interessats en la seu de l'Ajuntament de Borriana, situada en la plaça Major, número 1, i en la notaria d'Ana Isabel Valdivieso Gago, situada en el carrer Frares, 3, de Borriana, en dies i hores d'atenció al públic.  
Al quint dia hàbil a comptar de la finalització del termini per a la presentació de les ofertes, l'urbanitzador, sota fe notarial, qualificarà prèviament els documents acreditatius de la personalitat, capacitat i solvència dels licitadors presentats en temps i forma. Una vegada qualificada la personalitat, capacitat i solvència dels licitadors l'urbanitzador procedirà a continuació, en acte públic i baix fe notarial, a l'obertura de les ofertes d'aquells que hagen sigut qualificats favorablement. Les ofertes dels licitadors es protocol·litzaran a l'acta notarial corresponent. L'obertura de pliques es realitzarà sota la direcció d'urbanitzador i la fe pública del notari, que farà constar les actuacions i incidències que es produïsquen per mitjà de diligència en l'acta del concurs. Igualment, el notari supervisarà i assessorarà sobre el compliment de la legalitat formal durant l'acte.  
La proposta d'adjudicació, junt amb la resta de propostes presentades, incloses les que hagen sigut qualificades negativament, seran comunicades a l'administració actuant en el termini de cinc dies des de l'obertura de pliques.  
Les propostes d'adjudicació no creen cap dret a favor de l'empresari proposat, ni contra l'urbanitzador ni contra l'administració, mentres no s'haja ratificat o rectificat per esta última i s'haja adjudicat el contracte en conseqüència.  
Una vegada rebudes totes les propostes per l'administració actuant, es traslladaran als servicis tècnics municipals perquè s'emeta un informe preceptiu no vinculant en el termini de cinc dies. La falta d'emissió de l'informe en termini no impedirà la continuació del procediment.  
  
L'administració municipal haurà de determinar si la qualificació de la personalitat, capacitat i solvència dels licitadors efectuada per l'urbanitzador va ser correcta i, a continuació, haurà de ratificar o rectificar la proposta d'adjudicació.  
La resolució municipal haurà de produir-se en el termini màxim de 15 dies, a comptar del següent a aquell en què la proposta d'adjudicació tinga la seua entrada en el registre d'eixa administració.  
Si no es dicta la resolució de ratificació o rectificació dins del termini assenyalat en el paràgraf precedent s'entendrà ratificada la proposta d'adjudicació.  
La resolució per la qual l'Ajuntament ratifique o rectifique la selecció d'empresari constructor es notificarà a l'urbanitzador i a tots els participants en la licitació dins del termini de 10 dies.  
El certificat municipal de la resolució de ratificació o rectificació de la proposta d'adjudicació es protocol·litzarà en acta notarial del concurs. En el cas que la ratificació es produïsca per silenci administratiu, es protocol·litzarà la còpia de la comunicació fefaent cursada per l'urbanitzador a l'administració actuant.  
  
Borriana, 25 de setembre de 2012.- L'administrador únic: Vicente Manuel Esteller Robres.